මේ අයුරින් මා පෙර කළ පිනකින් මරු කටෙන් බේරී අදත් ජීවත් වන්නෙමි. පසුදිනක මා හමුදාවෙන් විශ‍්‍රාම ගොස් එක්සත් ජාතීන්ගේ සංවිධානයේ රැුකියාව කරන සමයේ දී එම නියෝජිතයකු සමගින් නිලාවේලි හෝටලයට ගියෙමු. එසේ යන අතර නිලාවේලි පාලම පසුකොට ඉහත කී බෝම්බය පිපිරූ ස්ථානය සකසා පාරෙන් ටිකක් උසට තාර දමා තිබිණ. එය පසුකොට නවත්වන ලෙස කී මා එය දෙස බලා ඉන්නවා දැක, යූඑන් නියෝජිතයා මා ළඟට පැමිණ ඔබට දාඩිය දානවා අපහසුතාවයකින් පෙළෙන බව පේනවා. හෘදයාබාධයක් ද නොදනිමි කියා කී විට ටික කලකට පෙර මා හමුදා සේවයේ නියැලි සිටින සමයේ දී මෙම ස්ථානයේ දී  මගේ හදවත සදහටම නවතින්න ගිය ඒ කතන්දරය හෝටලයට ගොස් කියන්නම් කියා මම ඔහුට කීවෙමි. 